Birgit Stenbak Hansen har igen vundet absolut flertal i byrådet i Frederikshavn Kommune. Socialdemokratiet har fået 57,4 procent af stemmerne. Og selvom det er en tilbagegang på 2,3 procent, omsættes stemmerne til absolut flertal i den 29 mand store kommunalbestyrelse. Birgit Hansen & Co. får 18 mandater - nøjagtig som i dag. Socialdemokratiets tilbagegang tilsvarer nogenlunde Venstres fremgang på 2,1 procentpoint. Derudover går Konservative og Nye Borgerlige markant frem - og Dansk Folkeparti går markant tilbage. SF's resultat er så godt som identisk med det fra 2017 - og partiet beholder sit mandat. Enhedslisten der lige nu er repræsenteret i den S-dominerede kommune, ryger ud af byrådet.

Referat:
Valgets dronning hedder endnu engang - trods tilbagegang - Birgit Stenbak Hansen, som forbliver borgmester i Frederikshavn Kommune.